Lav et referat af nedenstående tekst:

Tekst:
Nordjyllands Politi efterlyser nu to vidner til den færdselsulykke, der skete på Frederikshavns-motorvejen i går aftes, den 2. februar 2023 ved Hjallerup. Her kørte en spøgelsesbilist pludselig ind i en modkørende bil, hvilket sendte dele af bilerne ud på hele kørebanen. Spøgelsesbilisten kom alvorligt til skade, mens bilisten i den anden bil slap med mindre skader. For at opklare sagen efterlyser politiet nu to vidner, der kørte i en mindre personbil samt en lastbil, der muligvis havde anhænger på. Det oplyser den ansvarlige for efterforskningen af ulykkens nærmere omstændigheder, politikommissær Michael Karstenskov. Bil måtte undvige Ulykken skete mere præcist på Frederikshavnsmotorvejen E45 i det sydgående spor, syd for afkørsel 16 Hjallerup Nord ved Hjallerup den 2. februar 2023 kl. 20:08. - Vi kan via overvågning se, at spøgelsesbilisten kørte ned ad afkørslen – mod færdselsretningen – på motorvejen i det sydgående spor ved Bouet i Nørresundby. Her fortsatte spøgelsesbilisten i nordlig retning, og her ses det, at en mindre personbil i ukendt farve og med et ukendt registreringsnummer måtte foretage en hård opbremsning for at undgå påkørsel, forklarer politikommissær Michael Olesen, der forsætter: - Umiddelbart bag ved denne mindre personbil kørte en lastbil – formentlig med anhænger – i ukendt farve og også med ukendt registreringsnummer. Lastbilen måtte ligeledes foretage en hånd nedbremsning for at undvige spøgelsesbilisten og derved undgå sammenstød. Nordjyllands Politi vil gerne i kontakt med føreren af den mindre personbil og lastbilen, der måtte undvige – ligesom politiet også gerne vil høre fra andre trafikanter, der måtte undvige inden selve påkørslen. Vidner og borgere med relevante oplysninger kan kontakte politiet på telefon 114.

Referat:
Der lå vragdele ud over motorvej E45 i Nordjylland, da en spøgelsesbilist torsdag aften bragede ind i en modkørende bil.